সাংবাদিকদের চোর বলায় শমী কায়সারের বিরুদ্ধে মানহানি মামলা। – Topp BD News
ঢাকা - বুধবার, ১ কার্তিক, ১৪২৬ (হেমন্তকাল) | ১৬ অক্টোবর, ২০১৯ | ১৫ সফর, ১৪৪১ | বিকাল ৪:৫০ তাপমাত্রা 31°C
সাংবাদিকদের চোর বলায় শমী কায়সারের বিরুদ্ধে মানহানি মামলা।
Sabbir এপ্রিল ৩০, ২০১৯ @ ৩:৩০:৪৪ এপ্রিল ৩০, ২০১৯ @ ৩:৩০:৪৬ মন্তব্য করুন on সাংবাদিকদের চোর বলায় শমী কায়সারের বিরুদ্ধে মানহানি মামলা।
সাংবাদিকদের চোর বলার অভিযোগ এনে অভিনেত্রী শমী কায়সারের বিরুদ্ধে শতকোটি টাকার মানহানির মামলা করেছেন এক সাংবাদিক।
আজ মঙ্গলবার ঢাকার অতিরিক্ত মুখ্য মহানগর হাকিম আসাদুজ্জামান নূরের আদালতে স্টুডেন্ট জার্নাল বিডির সম্পাদক নুজহাতুল হাসান বাদী হয়ে মামলাটি দায়ের করেন।
বাদী নুজহাতুল হাসানের আইনজীবী মেহেদী হাসান অনলাইনকে জানান, বিচারক জবানবন্দি গ্রহণ করে আদেশ পরে দেবেন বলে জানিয়েছেন।
মামলার আরজি থেকে জানা যায়, গত ২৪ এপ্রিল দুপুরে জাতীয় প্রেসক্লাবের জহুর হোসেন চৌধুরী মিলনায়তনে ই-কমার্সভিত্তিক পর্যটনবিষয়ক সাইট ‘বিন্দু৩৬৫’র উদ্বোধন অনুষ্ঠানে যোগ দেন শমী কায়সার। তিনি ই-ক্যাবের সভাপতি হিসেবে বক্তব্য দেন। অনুষ্ঠানের একপর্যায়ে শমী কায়সার জানান, তাঁর মোবাইল ফোন দুটি খুঁজে পাচ্ছেন না। এতে উপস্থিত অর্ধশতাধিক সাংবাদিক হতভম্ব হয়ে পড়েন।
এদিকে মামলায় শমী কায়সারের বিরুদ্ধে গ্রেপ্তারি পরোয়ানা জারির আবেদন করা হয়েছে।